Neuvoston asetus (ETY) N:o 1108/70, annettu 4 päivänä kesäkuuta 1970, rautatie-, maantie- ja sisävesiliikenteen infrastruktuurikuluja koskevasta kirjanpitojärjestelmästä



Virallinen lehti nro L 130 , 15/06/1970 s. 0004 - 0014

Suomenk. erityispainos Alue 7 Nide 1 s. 0100

Tanskank. erityispainos: Sarja I Alue 1970(II) s. 0312

Ruotsink. erityispainos Alue 7 Nide 1 s. 0100

Englannink. erityispainos: Sarja I Alue 1970(II) s. 0363

Kreikank. erityispainos: Luku 07 Nide 1 s. 0138

Espanjank. erityispainos: Luku 07 Nide 1 s. 0130

Portugalink. erityispainos: Luku 07 Nide 1 s. 0130



NEUVOSTON ASETUS (ETY) N:o 1108/70, annettu 4 päivänä kesäkuuta 1970, rautatie-, maantie- ja sisävesiliikenteen infrastruktuurikuluja koskevasta kirjanpitojärjestelmästä EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 75 artiklan, ottaa huomioon rautatie-, maantie- ja sisävesiliikenteen infrastruktuurikustannuksia koskevan tutkimuksen järjestämisestä 22 päivänä kesäkuuta 1964 tehdyn neuvoston päätöksen () ja erityisesti sen 7 artiklan, ottaa huomioon komission ehdotuksen, ottaa huomioon Euroopan parlamentin lausunnon, () ottaa huomioon talous- ja sosiaalikomitean lausunnon (), sekä katsoo, että on tarpeen tietää erityisesti, mitä kuluja infrastruktuurista aiheutuu, jotta yhteisen liikennepolitiikan mukaisesti voitaisiin ottaa käyttöön infrastruktuurin käyttöä koskeva veloitusjärjestelmä; tämä tieto voidaan parhaiten saada niin, että kaikissa jäsenvaltioissa otetaan kaikissa liikennemuodoissa käyttöön pysyvä kirjanpitojärjestelmä, jossa käytetään yhdenmukaista kaavaa, infrastruktuurikuluja koskevaan kirjanpitoon tulisi sisältyä kaikki julkisen rautatie-, maantie- ja sisävesiliikenteen käytettävissä olevat infrastruktuurit; tietyt merkitykseltään toissijaiset infrastruktuurit ja tietyt meriväylän luonteiset sisävesiväylät voidaan kuitenkin jättää sen ulkopuolelle, on asianmukaista jättää infrastruktuurikuluja koskevan kirjanpidon yksityiskohtaiset menettelyt jäsenvaltioiden päätettäviksi, jotta voidaan ottaa huomioon tapauksittain vaihtelevat erityistekijät ja -olosuhteet, infrastruktuurin käyttöä koskevan veloitusjärjestelmän käyttöön ottamista varten tarvitaan myös ilmoituksia infrastruktuurin käytöstä ja näitä ilmoituksia koskeva aikataulu olisi laadittava, jäsenvaltioiden olisi säännöllisesti toimitettava komissiolle infrastruktuurikuluja koskevat tilinpäätöstiedot ja komission olisi esitettävä näistä tilinpäätöstiedoista neuvostolle vuotuinen tiivistelmä, olisi asianmukaista sen varmistamiseksi, että tämän asetuksen säännöksiä sovelletaan mahdollisimman yhdenmukaisesti, että komissio hallitusten asiantuntijoista koostuvan komitean avustuksella sovittaa yhteen tästä asetuksesta johtuvat eri toimenpiteet, olisi säädettävä menettelystä, jonka mukaisesti kirjanpitokaavoja, infrastruktuurien luetteloa ja infrastruktuurin käytöstä tehtävien ilmoitusten luetteloa voidaan jatkuvasti tarkistaa saatujen kokemusten ja yhteisen liikennepolitiikan kehityksen mukaisesti, ja olisi säädettävä joistakin poikkeuksista yleisiin sääntöihin, jotta otettaisiin huomioon vaikeudet, joita joillakin jäsenvaltioilla on tämän asetuksen soveltamisen alkuvuosina, ON ANTANUT TÄMÄN ASETUKSEN: 1 artikla Rautatie-, maantie- ja sisävesiliikennettä varten on 1 päivästä tammikuuta 1971 alkaen otettava tässä asetuksessa säädettävällä tavalla käyttöön yhdenmukainen ja pysyvä infrastruktuurikuluja koskeva kirjanpitojärjestelmä. 2 artikla 1. Kirjanpitoon vietäviin kuluihin kuuluvat sekä kulut, jotka liittyvät nimenomaan infrastruktuurin liikennetehtävään, että liikennetehtävästä aiheutuvat kuluerät, jotka ovat yhteisiä tälle tehtävälle ja muille tehtäville. 2. Jäsenvaltioissa sovellettavista kirjanpitosäännöistä riippumatta kunkin vuoden kuluiksi on kirjattava infrastruktuurin rakentamisesta, käytöstä ja hallinnosta kyseisenä vuonna aiheutuneet kulut. Kuluihin ei tule sisällyttää infrastruktuurin kulujen rahoittamiseksi otettujen lainojen kuoletuksia eikä korkoja. 3 artikla Kirjanpitoa infrastruktuurikuluista on pidettävä kaikista julkisen liikenteen käytettävissä olevista rautateistä, maanteistä ja sisävesiväylistä lukuun ottamatta seuraavia: a) rautatiet, joita ei ole liitetty jäsenvaltion pääverkkoon; b) tiet, jotka on suljettu moottoriliikenteeltä eli ajoneuvoilta, joiden sylinteritilavuus on vähintään 50 cm3; c) tiet, joita käyttävät yksinomaan maa- tai metsätalousajoneuvot tai jotka toimivat ainoastaan maanviljely- ja metsätyöalueiden liityntäteinä; d) sisävesiväylät, joilla voivat liikennöidä vain kuolleelta painoltaan alle 250 tonnin alukset; e) merialusten purjehdittavat vesiväylät, joista komissio laatii luettelon 9 artiklan mukaisesti. Tätä luetteloa laadittaessa on otettava huomioon, mikä osuus sisävesiliikenteellä on meriväylän luonteisten vesiväylien liikenteestä ja kuinka suotavaa on ottaa infrastruktuurikuluja koskeva kirjanpitojärjestelmä käyttöön tällaisilla vesiväylillä, kun ryhdytään käyttämään infrastruktuurin käyttöä koskevaa veloitusjärjestelmää. 4 artikla Kirjanpitoa infrastruktuurikuluista on pidettävä liitteessä I olevien kaavojen mukaisesti. Jäsenvaltioiden on vahvistettava yksityiskohtaiset menettelyt, joiden mukaisesti tämä kirjanpito pidetään. 5 artikla 1. Jäsenvaltioiden on toimitettava komissiolle viimeistään kunkin vuoden joulukuun 31 päivänä infrastruktuurikuluja koskevat edellisen vuoden tilinpäätöstiedot ja esitettävä nämä tilinpäätöstiedot liitteessä I olevan kaavan mukaisesti. 2. Seuraavista on esitettävä erilliset tilinpäätöstiedot: a) rautateistä: a( i) jokaisesta liitteessä II olevassa A kohdassa luetellusta verkosta; a) ii) muista verkoista yhteensä; b) maanteistä jokaisesta liitteessä II olevassa B kohdassa luetellusta tieluokasta näiden teiden taajamissa ja taajamien ulkopuolella sijaitsevista osuuksista erikseen; c) sisävesiväylistä liitteessä II olevan C kohdan otsikoiden mukaisesti. 6 artikla Samalla kun jäsenvaltiot toimittavat komissiolle 5 artiklassa tarkoitetut tilinpäätöstiedot, niiden on toimitettava sille samaa tilikautta koskevat kunkin liikennemuodon infrastruktuurikulujen yhteismäärät seuraavasti: P kyseisen vuoden aikana infrastruktuurikulujen rahoittamiseen otetut lainat; P aikaisemmin otettujen lainojen kuoletukset ja korot. Näitä yhteismääriä laskiessaan jäsenvaltiot saavat ottaa huomioon ainoastaan lainat, jotka nimenomaan liittyvät infrastruktuurin kulujen rahoittamiseen. 7 artikla Samalla kun jäsenvaltiot toimittavat komissiolle 5 artiklassa tarkoitetut tulosta koskevat tiedot, niiden on toimitettava sille samalta tilikaudelta infrastruktuurin käyttöä koskevat tiedot liitteessä III olevan luettelon mukaisesti. Mainitun liitteen taulukossa B olevassa 2 kohdassa tarkoitetut tiedot on kuitenkin toimitettava vain joka viides vuosi ja ensimmäisen kerran vuodelta 1970. 8 artikla 1. Siihen asti, kunnes komissio 9 artiklan 1 kohdan mukaisesti vahvistaa yhteiset perusteet, joiden mukaan määrätään liikennetehtävästä aiheutuneiden kulujen osuus, joka on yhteistä tälle tehtävälle ja infrastruktuurin muille tehtäville, ja kunnes jäsenvaltiot soveltavat näitä perusteita, on etenkin liikennetehtävään liittyvät kulut ja yhteisten kulujen yhteismäärät kirjattava erikseen kirjanpidon kaavojen eri otsikoiden alle. 2. Siihen asti, kunnes 9 artiklan 1 kohdan mukaisesti on sovittu perusteista teiden luokittelemiseksi taajamassa ja taajaman ulkopuolella sijaitseviksi, jäsenvaltioiden on laskiessaan 5 artiklan 2 kohdan b alakohdassa ja liitteen III taulukossa B tarkoitettuja lukuja käytettävä itse valitsemiaan perusteita ja sisällytettävä yksityiskohtaiset tiedot näistä perusteista tietoihin, jotka ne 5 ja 7 artiklan mukaisesti toimittavat komissiolle. 3. Saksan liittotasavallan osalta on liitteessä II olevaan C kohtaan liittyvien tietojen toimittaminen komissiolle pakollista vasta vuodelta 1972 tehtävästä ilmoituksesta alkaen. 4. Liitteen III taulukossa B olevaan 1 kohtaan liittyvän infrastruktuurin käytöstä tehtävien ilmoitusten toimittaminen komissiolle on vuosilta 1972 P1974 tehtävien ilmoitusten osalta pakollista yhdellä luokitusnumerolla merkityistä ajoneuvoryhmistä ja vapaaehtoista muista ryhmistä. 5. Hollannin osalta on liitteessä III olevaan taulukkoon B liittyvän infrastruktuurin käytöstä tehtävien ilmoitusten toimittaminen komissiolle pakollista liitteessä II olevassa B kohdassa tarkoitetuista 5 luokkaan kuuluvista kyseisen valtion teistä vasta vuodelta 1975 tehtävästä ilmoituksesta alkaen. 6. Italian osalta on liitteen III taulukossa B olevaan 2 kohtaan liittyvän infrastruktuurin käytöstä tehtävät ilmoitukset toimitettava komissiolle ensimmäisen kerran vuodelta 1971. Sen jälkeen kyseiseen taulukkoon liittyvät ilmoitukset on toimitettava 7 artiklan toisessa alakohdassa tarkoitettuina vuosina. 7. Liitteessä III olevaan taulukkoon C liittyvän infrastruktuurin käytöstä tehtävien ilmoitusten toimittaminen komissiolle on pakollista: P Belgian osalta e- ja f-luokan aluksista ja Scheldtin merialtaan liikenteestä vasta vuodelta 1973 tehtävästä ilmoituksesta alkaen; P Saksan liittotasavallan osalta vasta vuodelta 1973 tehtävästä ilmoituksesta alkaen; P Ranskan osalta e- ja f-luokan aluksista ja sulkujen läpi kulkeneiden alusten määrästä vasta vuodelta 1974 tehtävästä ilmoituksesta alkaen; P Hollannin osalta säännöstellyistä joista vasta vuodelta 1972 tehtävästä ilmoituksesta alkaen. 9 artikla 1. Komissio varmistaa tästä asetuksesta johtuvien eri toimenpiteiden yhteensovittamisen ja huolehtii tämän asetuksen säännösten yhdenmukaisesta soveltamisesta. Komissio vahvistaa erityisesti liitteessä I olevien kirjanpitokaavojen eri otsikoiden sisällön ja antaa yhteiset perusteet liikennetehtävästä aiheutuneiden kulujen sen osuuden määräämiseksi, joka on yhteistä tälle tehtävälle ja infrastruktuurin muille tehtäville. Komissio pyrkii myös vähitellen yhdenmukaistamaan yksityiskohtaisia, jäsenvaltioissa noudatettavia kirjanpitojärjestelmiä, lähentämään perusteita teiden luokittelemiseksi taajamassa ja taajaman ulkopuolella sijaitseviksi sekä parantamaan ja lähentämään menettelyjä infrastruktuurin käyttöä koskevien ilmoitusten tekemisessä. 2. Hallitusten asiantuntijoista koostuvan komitean, jota tarkoitetaan rautatie-, maantie- ja sisävesiliikenteen infrastruktuurikustannuksia koskevan tutkimuksen järjestämisestä 22 päivänä kesäkuuta 1964 tehdyn neuvoston päätöksen 64/389/ETY 4 artiklan täytäntöönpanosta 13 päivänä toukokuuta 1965 () tehdyn neuvoston päätöksen 5 artiklassa, on avustettava komissiota näiden tehtävien suorittamisessa sekä 3 artiklan e kohdassa tarkoitetun sisävesiväyliä koskevan luettelon laatimisessa. 3. Komissio toimittaa neuvostolle vuosittain kuuden kuukauden kuluessa siitä, kun se on saanut 5, 6 ja 7 artiklassa tarkoitetut tiedot, tiivistelmän, jossa esitetään infrastruktuurikuluja koskevien tilinpäätöstietojen pääpiirteet. 10 artikla Neuvosto voi määräenemmistöllä komission ehdotuksesta tehdä tämän asetuksen liitteisiin muutoksia, jotka ovat tarpeen saatujen kokemusten ja infrastruktuurin käyttöä koskevaan veloistusjärjestelmään liittyvistä toimenpiteistä johtuvien vaatimusten huomioon ottamiseksi. 11 artikla Jäsenvaltioiden on komissiota kuultuaan annettava riittävän ajoissa tämän asetuksen täytäntöönpanon edellyttämät lait, asetukset ja hallinnolliset määräykset. Jos jäsenvaltio sitä vaatii tai jos komissio katsoo sen tarpeelliseksi, komissio kuulee edellisessä alakohdassa tarkoitettuja toimenpiteitä koskevista ehdotuksista jäsenvaltioita, joita asia koskee. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Luxemburgissa 4 päivänä kesäkuuta 1970. Neuvoston puolesta Puheenjohtaja A. BERTRAND () EYVL N:o 88, 24.5.1965, s. 1473/65 () EYVL N:o 102, 29.6.1964, s. 1598/64 () EYVL N:o C 135, 14.12.1968, s. 33 () EYVL N:o C 48, 16.4.1969, s. 1 LIITE I KAAVAT 4 ARTIKLASSA TARKOITETTUA KULUKIRJANPITOA VARTEN A. RAUTATIET: 1. Investointikulut (kulut uudisrakentamisesta, laajennuksista, uudelleen rakentamisesta ja uudistamisesta) 2. Juoksevat kulut (ylläpito- ja käyttökulut) 3. Yleiskulut B. MAANTIET: 1. Investointikulut (kulut uudisrakentamisesta, laajennuksista, uudelleen rakentamisesta ja uudistamisesta) 2. Juoksevat kulut (ylläpito- ja käyttökulut) 20. Ajoradan pinnan ylläpitokulut 21. Muut juoksevat kulut 3. Liikennepoliisi 4. Yleiskulut C. SISÄVESIVÄYLÄT: 1. Investointikulut (kulut uudisrakentamisesta, laajennuksista, uudelleen rakentamisesta ja uudistamisesta) 2. Juoksevat kulut (ylläpito- ja käyttökulut) 3. Vesiväyläpoliisi 4. Yleiskulut LIITE II LUETTELO ASETUKSEN 5 ARTIKLAN 2 KOHDASSA TARKOITETUISTA RAUTATIEVERKOISTA, TIELUOKISTA JA SISÄVESIVÄYLISTÄ A. RAUTATIET: Belgian kuningaskunta P Société nationale des chemins de fer belges/Nationale Maatschappij der Belgische Spoorwegen Saksan liittotasavalta P Deutsche Bundesbahn Ranskan tasavalta P Société nationale des chemins de fer français Italian tasavalta P Azienda autonoma delle ferrovie dello Stato Luxemburgin suurherttuakunta P Société nationale des chemins de fer luxembourgeois Hollannin kuningaskunta P N.V. Nederlandse Spoorwegen B. MAANTIET: Belgian kuningaskunta 1. Autoroutes/Autosnelwegen 2. Autres routes de l'État/Andere rijkswegen 3. Routes provinciales/Provinciale wegen 4. Routes communales/Gemeentewegen Saksan liittotasavalta 1. Bundesautobahnen 2. Bundesstraßen 3. Land-(Staats-)straßen 4. Kreisstraßen 5. Gemeindestraßen Ranskan tasavalta 1. Autoroutes 2. Routes nationales 3. Chemins départementaux 4. Voies communales Italian tasavalta 1. Autostrade 2. Strade statali 3. Strade regionali e provinciali 4. Strade comunali Luxemburgin suurherttuakunta 1. Routes d'État 2. Chemins repris 3. Chemins vicinaux Hollannin kuningaskunta 1. Autosnelwegen van het Rijkswegenplan (primarie wegen) 2. Overige wegen van het Rijkswegenplan 3. Wegen van de secundaire wegenplannen 4. Wegen van de tertiaire wegenplannen 5. Overige verharde wegen >TAULUKON PAIKKA> LIITE III LUETTELO ASETUKSEN 7 ARTIKLASSA TARKOITETUISTA INFRASTRUKTUURIN KÄYTTÖÄ KOSKEVISTA TIEDOISTA TAULUKKO A P RAUTATIET Jäsenvaltio: Verkko: >TAULUKON PAIKKA> >TAULUKON PAIKKA> >TAULUKON PAIKKA> >TAULUKON PAIKKA>